Siirtokuviot pitivät Kairisen sivussa Lahti-ottelusta - Jalkapalloliiga - Turun Sanomat
Siirtokuviot pitivät Kairisen sivussa Lahti-ottelusta
Jalkapalloliiga | Turun Sanomat | 29.1.2016 16:38 | 0
Päivitetty 30.1.2016 19:02
Interin 17-vuotias keskikenttälupaus Kaan Kairinen ei ole lainkaan Interin mukana perjantain liigacupin vierasottelussa FC Lahtea vastaan. Interistä Lauri Kemppainen myönsi, että Kairinen on sivussa siksi, että mahdollisia siirtokuvioita on käynnissä.
Kairinen oli joulukuussa Italiassa Juventuksen testissä, ja "Vanha rouva" on osoittanut sen jälkeenkin kiinnostusta Kairiseen. Kansainvälinen siirtoikkuna on menossa kiinni maanantaina. Interin Kemppaisen mukaan Kairisen kuviot selvinnevätkin viimeistään maanantaina. Kairisen agentti on Sami Salonen , joka muistetaan entisenä Tampere Unitedin toiminnanjohtajana.